
DR 30.11.2009 51 

 
 Selain itu, saya juga mencadangkan supaya satu garis panduan bagi penduduk 
untuk membuat culvert di dalam parit tersebut supaya tidak menghalang sebarang saliran 
air yang ada. Apa yang kita perhatikan, tidak ada satu garis panduan pun diberikan kepada 
pihak orang kampung. Orang kampung ini ikut suka hati mereka sahaja. Mereka hendakkan 
had dua kaki atau tiga kaki culvert, dia pun buat. Dengan kata lain, apabila hujan sedikit, 
maka banjir berlaku. Dia kemudian mengadu kepada pihak Yang Berhormat meminta 
tolong.  

Di samping itu, di bawah Maksud 050700 iaitu apakah fungsi lembaga tersebut 
sehinggakan perlu menjawat sebanyak 150 jawatan? Tidakkah lebih baik fungsi ini 
dipertanggungjawabkan kepada Kerajaan Negeri melalui satu penetapan baru berdasarkan 
konsep Desentralisasi? Bagi yang kedua iaitu Maksud 10001, apakah butiran projek yang 
telah dilaksanakan atau akan diswastakan memandangkan jumlah kewangan yang begitu 
besar iaitu sebanyak RM12 juta telah diperuntukkan untuk tahun 2010? Sekian, terima 
kasih. 

Beberapa Ahli: [Bangun] 

Tuan Pengerusi [Datuk Ronald Kiandee]: Yang Berhormat Lenggong. 

3.42 ptg. 

Dato’ Shamsul Anuar bin Haji Nasarah [Lenggong]: Bismillaahir Rahmaanir 
Rahiim. Terima kasih Tuan Pengerusi. Saya ingin menyentuh Perkara 02800 – 
Membaiki/Mengganti dan Menaikkan Taraf Jalan dan Jambatan.  

Baru-baru ini masalah banjir yang melanda di seluruh negara amat besar dan 
kebanyakannya juga berlaku kerana masalah jambatan dan juga jalan yang tidak begitu 
sesuai. Ini juga berlaku di kawasan saya di Lenggong, di mana hampir keseluruhan 
kawasan yang terlibat dengan masalah banjir ini berpunca daripada kedudukan jambatan 
yang tidak begitu baik dan akhirnya, menyebabkan lebih daripada 4,000 rakyat di kawasan 
berkenaan menghadapi masalah. Oleh sebab itu, saya memohon penjelasan dan tindakan 
segera oleh Jabatan dan Kementerian Kerja Raya, kerana masalah ini telah pun dibawa 
beberapa kali di dalam Mesyuarat Pembangunan dan telah pun dimasukkan di dalam 
Rancangan Malaysia Kesepuluh akan datang iaitu Jambatan Kampung Sumpitan, jambatan 
di Kampung Chain, Kampung Bor, Banggol Belimbing, jambatan berhampiran dengan 
perumahan awam Kota Tampan, dua jambatan di Kampung Taman Air dan jambatan di 
Tasek Raban. 

Keseluruhan jambatan ini berada di dalam kedudukan yang sudah amat tidak 
sesuai dan kita dimaklumkan oleh Jabatan Kerja Raya bahawa kos melibatkan hampir 
RM18 juta. Saya harap perkara ini diberi perhatian dan tindakan segera oleh Kementerian 
Kerja Raya, kerana jika berlaku lagi keadaan hujan yang berlarutan berpunca daripada 
jambatan ini, ini akan menyebabkan masalah banjir tidak dapat diselesaikan.  

Perkara 61000 – Naik Taraf Jalan-jalan (Projek Baru). Saya ingin maklumkan di 
sini bahawa terdapat satu projek pembinaan KKTM di bawah MARA, Kementerian 
Pembangunan Luar Bandar dan Wilayah yang sedang dalam pembinaan sekarang. Oleh 
kerana projek ini besar dan masih tidak ada jalan di kawasan berkenaan yang sekarang ini 
hanya dihubungi dengan jalan kampung sahaja, saya memohon supaya sebuah jalan dibina 
daripada persimpangan selepas Jambatan Raja Nazrin Shah masuk ke Kampung Cherakuh 
itu diberikan pertimbangan dan keutamaan. Apabila siapnya projek ini, sudah tentu 
penggunaan jalan tersebut sudah begitu sibuk dan tentunya jalan kampung yang ada hari 
ini tidak lagi sesuai untuk digunakan.  

Juga di tempat yang sama, menyentuh Butiran 02000 – Skim Mengatasi 
Kesesakan Lalu Lintas. Saya juga meminta supaya Jabatan Kerja Raya, perkara ini 
sebenarnya telah dimaklumkan dan saya faham di dalam pengetahuan dan tindakan JKR di 
peringkat daerah, di mana keperluan untuk memasang lampu isyarat di kawasan ini perlu 
mengambil kira tentang keperluan masa hadapan dan keadaan lalu lintas di kawasan 
berkenaan yang sibuk. Oleh sebab itu, selepas sahaja Jambatan Raja Nazrin Shah, 
simpang masuk ke kawasan pembinaan KTM ini haruslah dibina lampu isyarat bagi 
memastikan keselamatan pengguna-pengguna di kawasan berkenaan terjamin.  



Selain itu, saya juga mencadangkan supaya satu garis panduan bagi penduduk untuk membuat culvert di dalam parit tersebut supaya tidak menghalang sebarang saliran air yang ada. Apa yang kita perhatikan, tidak ada satu garis panduan pun diberikan kepada pihak orang kampung. Orang kampung ini ikut suka hati mereka sahaja. Mereka hendakkan had dua kaki atau tiga kaki culvert, dia pun buat. Dengan kata lain, apabila hujan sedikit, maka banjir berlaku. Dia kemudian mengadu kepada pihak Yang Berhormat meminta tolong. Di samping itu, di bawah Maksud 050700 iaitu apakah fungsi lembaga tersebut sehinggakan perlu menjawat sebanyak 150 jawatan? Tidakkah lebih baik fungsi ini dipertanggungjawabkan kepada Kerajaan Negeri melalui satu penetapan baru berdasarkan konsep Desentralisasi? Bagi yang kedua iaitu Maksud 10001, apakah butiran projek yang telah dilaksanakan atau akan diswastakan memandangkan jumlah kewangan yang begitu besar iaitu sebanyak RM12 juta telah diperuntukkan untuk tahun 2010? Sekian, terima kasih. Beberapa Ahli: [Bangun]. Tuan Pengerusi [Datuk Ronald Kiandee]: Yang Berhormat Lenggong. 3.42 ptg. Dato' Shamsul Anuar bin Haji Nasarah [Lenggong]: Bismillaahir Rahmaanir Rahiim. Terima kasih Tuan Pengerusi. Saya ingin menyentuh Perkara 02800- Membaiki/Mengganti dan Menaikkan Taraf Jalan dan Jambatan. Baru-baru ini masalah banjir yang melanda di seluruh negara amat besar dan kebanyakannya juga berlaku kerana masalah jambatan dan juga jalan yang tidak begitu sesuai. Ini juga berlaku di kawasan saya di Lenggong, di mana hampir keseluruhan kawasan yang terlibat dengan masalah banjir ini berpunca daripada kedudukan jambatan yang tidak begitu baik dan akhirnya, menyebabkan lebih daripada 4,000 rakyat di kawasan berkenaan menghadapi masalah. Oleh sebab itu, saya memohon penjelasan dan tindakan segera oleh Jabatan dan Kementerian Kerja Raya, kerana masalah ini telah pun dibawa beberapa kali di dalam Mesyuarat Pembangunan dan telah pun dimasukkan di dalam Rancangan Malaysia Kesepuluh akan datang iaitu Jambatan Kampung Sumpitan, jambatan di Kampung Chain, Kampung Bor, Banggol Belimbing, jambatan berhampiran dengan perumahan awam Kota Tampan, dua jambatan di Kampung Taman Air dan jambatan di Tasek Raban. Keseluruhan jambatan ini berada di dalam kedudukan yang sudah amat tidak sesuai dan kita dimaklumkan oleh Jabatan Kerja Raya bahawa kos melibatkan hampir RM18 juta. Saya harap perkara ini diberi perhatian dan tindakan segera oleh Kementerian Kerja Raya, kerana jika berlaku lagi keadaan hujan yang berlarutan berpunca daripada jambatan ini, ini akan menyebabkan masalah banjir tidak dapat diselesaikan. Perkara 61000- Naik Taraf Jalan-jalan (Projek Baru). Saya ingin maklumkan di sini bahawa terdapat satu projek pembinaan KKTM di bawah MARA, Kementerian Pembangunan Luar Bandar dan Wilayah yang sedang dalam pembinaan sekarang. Oleh kerana projek ini besar dan masih tidak ada jalan di kawasan berkenaan yang sekarang ini hanya dihubungi dengan jalan kampung sahaja, saya memohon supaya sebuah jalan dibina daripada persimpangan selepas Jambatan Raja Nazrin Shah masuk ke Kampung Cherakuh itu diberikan pertimbangan dan keutamaan. Apabila siapnya projek ini, sudah tentu penggunaan jalan tersebut sudah begitu sibuk dan tentunya jalan kampung yang ada hari ini tidak lagi sesuai untuk digunakan. Juga di tempat yang sama, menyentuh Butiran 02000- Skim Mengatasi Kesesakan Lalu Lintas. Saya juga meminta supaya Jabatan Kerja Raya, perkara ini sebenarnya telah dimaklumkan dan saya faham di dalam pengetahuan dan tindakan JKR di peringkat daerah, di mana keperluan untuk memasang lampu isyarat di kawasan ini perlu mengambil kira tentang keperluan masa hadapan dan keadaan lalu lintas di kawasan berkenaan yang sibuk. Oleh sebab itu, selepas sahaja Jambatan Raja Nazrin Shah, simpang masuk ke kawasan pembinaan KTM ini haruslah dibina lampu isyarat bagi memastikan keselamatan pengguna-pengguna di kawasan berkenaan terjamin.